Հարցազրույցի ընթացքում Սիրիայի առաջին տիկինը մեկնաբանել է նաև Հալեպում ` մարդասիրական ճգնաժամի կենտրոնում, տիրող իրավիճակը. «Սիրիայում մարդասիրական իրավիճակի մասին արդեն բազմիցս խոսվել է: Իրականում բարդ է նկարագրել իրավիճակի ամբողջ լրջությունը: Մարդկանց տեղաշարժ, աղքատություն, հիվանդություններ, տառապանք` այդ ամենն աննախադեպ է: Իսկ արևմտյան լրատվամիջոցները նախընտրում են հեգնանքով կենտրոնանալ փախստականների և այն մարդկանց դժվարին կացության վրա, որոնք գտնվում են ահաբեկչիչների վերահսկողության ներքո գտնվող տարածքում, իսկ այդ նույն ժամանակ տեղահանված մարդկանց գերակշռող մասը բնակվում է երկրի այլ հատվածներում: Եվ այդ մարդիկ նույնքան կարևոր են, ինչպես և մյուսները», - ընդգծել է Սիրիայի առաջին տիկինը: